Sheik Umar Futi
Sheikh Umar Futi

An haifi El-hadj Umar bin Sa'id Al-futy a garin Futa-toro na kasar Senegal a bangaren da akewa lakabi da Sene-Gambia, 9 ga watan Maris a shekarar 1796. Ya mutu a 12 ga watan Faburairu, a shekarar 1864 a Bamadiagana, Mali.  Yayi karatun addini a gaban iyayensa da yan'uwansa, domin dama gidan su gidan karatu ne.

A shekarar 1828, sai ya tafi aikin hajji, ya dawo a shekarar 1830. A kan hanyarsa ta dawowa, ya tsaya a garin Dimashka na lokacin mai suna Ibrahim Pasha.

Ya taba zuwa sakkwato ya dan zauna har ya auri 'yar Sarkin Muslim Muhammad Bello. A shekarar 1848, ya kaddamar da jihadinsa tare da goyan bayan dinbim almajiransa. Ya samu nasarar musuluntar da mutanen daular Melinke,  har ya tsallaka garin Kayes dake ksar Mali a yanzu. Akwai labarin dake cewa har yanzu 'yan yawon bude ido suna ziyartar ganuwar da ya ginawa garin. 

Wasu daga cikin danginsa har yanzu suna zaune a cikin wannan yanki har suka kafa garin Yallemeta da Hadeja. Wannan nema yasa har yanzu ake ganin wasu mutanen a wannan yankin kaman Larabawa ko Fulani Gambiya.

== Manazarta==